***J E G Y Z Ő K Ö N Y V***

*Készült* ***Nagyér Község Önkormányzati Képviselőtestületének  
2016. április 19. napján****, 18 órakor megtartott* ***rendkívüli*** *üléséről*

***Az ülés helye:*** Községháza (Nagyér, Szabadság u. 33.)

***Jelen vannak:*** Lőrincz Tibor polgármester

Deák Péter alpolgármester

Czirbus Imre képviselő

Czollner János képviselő

Csávás Zoltán képviselő

***Tanácskozási joggal meghívott:*** Dr. Sarkadi Péter jegyző

*Lőrincz Tibor polgármester –* Tisztelettel köszöntöm a képviselőtestület megjelent tagjait, jegyző urat. Megállapítom, hogy a képviselőtestületünk 5 fővel határozatképes. Javaslom, fogadjuk el a meghívóban jelzett napirendi pontokat, amennyiben részetekről nincs más napirendre vonatkozó javaslat. Egyebeken belül javaslatot teszek az ÖNO támogatására. Megállapítom, hogy nincs további javaslat, így döntsünk a napirendet illetően. Köszönöm, egyhangú.

A képviselőtestület 5 igen szavazattal az alábbi határozatot hozta:

***Tárgy: Napirend elfogadása***

**23/2016. (IV.19.)**

**H A T Á R O Z A T**

Nagyér Község Önkormányzati Képviselőtestülete az ülés napirendjét az alábbiak szerint fogadta el:

1. A VP-6-7.4.1.1-16 számú, „Többfunkciós közösségi tér kialakítása Nagyéren” című pályázat összegének módosítása

2. A 2016. évi lakossági vízdíj támogatásához pályázat beadása

3. Egyebek

- ÖNO kirándulásának támogatása

***1. Napirendi pont: A VP-6-7.4.1.1-16 számú, „Többfunkciós közösségi tér kialakítása Nagyéren” című pályázat összegének módosítása***

*Lőrincz Tibor polgármester –* Nagyér Község Önkormányzati Képviselőtestülete az előző, 2016. március 31-ei ülésén a 15/2016. (III.31.) számú határozatában döntött a „Többfunkciós közösségi tér kialakítása Nagyéren” című pályázat beadásáról a beruházás teljes bruttó költsége 6.308.491 Ft, melyből 5.362.217 Ft (85 %) pályázati támogatás, 946.274 Ft (15 %) önerő összegekkel. Időközben azonban megváltozott a VP-s pályázat összege, több lett és így van lehetőségünk lehívni a többlet összeg 85%-át, miután a projekt bruttó elszámolható költsége kapcsán új számításokat végzett Igaz Márta projektíró és jelezte felém, hogy gondoljuk át együtt. E szerint az építés és eszköz bruttó költsége 6.308.491 Ft, a projektmenedzsment 2,5% és nyilvánosság 0,5%: 6.308.491x0,03 = 189.000 Ft, a műszaki ellenőr 1%: 6.308.491x0,01 = 63.805 Ft. Ebből következően a projekt összes elszámolható költsége 6.308.491+189.000+63.805 = 6.561.296 Ft. Amennyiben egyetértetek az elhangzottakkal, miszerint az új összeggel nyújtsuk be a pályázatot, előbb a korábbi határozatot vissza kell vonnunk, majd az új összeggel ismételten döntést kell hoznunk. Kérem, kézfelnyújtással jelezzétek először a 15/2016.(III.31.) sz. határozat visszavonásának elfogadását. Köszönöm, egyhangú.

A képviselőtestület 5 igen szavazattal az alábbi határozatot hozta:

***Tárgy: A 15/2016. (III.31.) számú, „Többfunkciós közösségi tér kialakítása Nagyéren” tárgyú határozat visszavonása***

**24/2016. (IV.19.)**

H A T Á R O Z A T

Nagyér Község Önkormányzati Képviselőtestülete a 15/2016. (III.31.) számú, „Többfunkciós közösségi tér kialakítása Nagyéren” tárgyú határozatát visszavonja, mivel azt más támogatási összeggel kívánja beadni, és a tárgyban új határozatot kíván hozni.

Felelős: polgármester

Határidő: azonnal

*Lőrincz Tibor polgármester –* Ezek után pedig döntsünk az új határozat meghozataláról az említett új összeggel. Kérem a döntéseiteket. Köszönöm, egyhangú.

***Tárgy: „Többfunkciós közösségi tér kialakítása Nagyéren” című pályázat beadása***

**25/2016. (IV.19.)**

H A T Á R O Z A T

Nagyér Község Önkormányzati Képviselőtestülete, mint a Nagyér, Petőfi u. 15. szám alatti Művelődési Ház (hrsz: 55/2) épületének tulajdonosa pályázatot nyújt be a Vidékfejlesztés Program keretében a VP-6-7.4.1.1-16 kódszámmal megjelent „A vidéki térségek kisméretű infrastruktúrájának és alapvető szolgáltatásainak fejlesztésére” Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés - 3. célterületre nyújtandó támogatás elnyerésére „Többfunkciós közösségi tér kialakítása Nagyéren” elnevezéssel.

Nagyér Község Önkormányzata a pályázati támogatással a művelődési intézmény épületének szigetelési, ajtó nyílászárócsere, akadálymentesítési és belső felújítási munkáit, valamint berendezési tárgyak beszerzését tervezi megvalósítani.

A beruházás teljes bruttó költsége 6.561.296 Ft, melyből 5.577.102 Ft (85 %) pályázati támogatás, 984.194 Ft (15 %) önerő. Nagyér Község Önkormányzata az önerőt elsősorban az EU önerőalapra történő pályázat útján kívánja biztosítani. Ezen utóbbi pályázat negatív elbírálása esetén a szükséges önerőt a Képviselőtestület saját forrásaiból biztosítja, és azt az Önkormányzat 2016. évi költségvetésébe betervezi.

Nagyér Község Önkormányzata nyilatkozik, hogy a támogatásból megvalósuló beruházást a kötelező fenntartási idő alatt az eredeti rendeltetésének megfelelően - a működtetésre vonatkozó hatályos jogszabályok betartásával - hasznosítja, a feladat-ellátási helyet nem szünteti meg, és nem adja át a beruházás (fenntartói) tulajdoni jogát nem állami fenntartó részére, kivéve, ha – települési önkormányzati rendeleten kívüli – jogszabályváltozásból adódóan változik a fenntartója.

A Képviselőtestület felhatalmazza a polgármestert a pályázatokhoz szükséges intézkedések megtételére és a pályázat beadására.

Felelős: polgármester

Határidő: azonnal

Értesül: a pályázat kiírója

***2. Napirendi pont: A 2016. évi lakossági vízdíj támogatásához pályázat beadása***

*Lőrincz Tibor polgármester* – Pályázati kiírás jelent meg 2016. március 22-én a 2016. évi lakossági víz- és csatornaszolgáltatás-támogatás igényléséhez. Tavaly is éltünk ezzel a pályázati lehetőséggel. A település fajlagos ráfordításainak meghatározása a következők szerint történik. A 2013. évi tényleges fajlagos ráfordítások a rendelkezésre álló 2013. évi települési tény költségadatok, valamint a kiszámlázásra került ivóvíz- és csatornaszolgáltatás mennyiségek figyelembevételével kerültek meghatározásra. A 2016. évi tervezett fajlagos ráfordítások meghatározása során a rendelkezésre álló 2014., 2015. évi települési tény és a 2016. évi települési terv költségadatok, valamint a kiszámlázásra kerülő ivóvíz- és csatornaszolgáltatás tervezett mennyiségeinek figyelembevételével kerültek meghatározásra. Mind az anyag, mind a személyi jellegű ráfordítások, mind az amortizáció/használati díj és az egyéb költségek az ezekből a költség nemekből közvetlen költségként elszámolt hányadokat tartalmazzák. Az összetett költségként nyilvántartott fel nem osztott költségek (üzemi általános költségek, segédüzemi költségek, igazgatási-, értékesítési költségek) az egyéb ráfordítások közé kerültek beállításra, a pénzügyi műveletek és a rendkívüli műveletek eredménye, meghatározott osztási alapokkal súlyozva kerültek a település megfelelő költségsoraiba. Az így kalkulált településenkénti költségek és ráfordítások a 2016. évre tervezett számlázott víz- és csatornaszolgáltatási mennyiségekre vetítetten kerültek meghatározásra. A támogatási igényünk a fenti számítások lapján 824.000 Ft. Javaslom, hogy Nagyér Község Önkormányzata, mint támogatást igénylő önkormányzat ezúton nyújtson be - a vízgazdálkodásért felelős miniszter által, a Magyarország 2016. évi központi költségvetéséről szóló 2015. évi C. tv. 3. melléklet I.1. pontja szerint meghirdetett 2016. március 22-ei pályázati kiírás alapján - a 2016. évi lakossági víz- és csatornaszolgáltatás támogatására vonatkozó kérelmet. Amennyiben egyetértetek a javaslattal, kérem, kézfelnyújtással jelezzétek. Köszönöm, egyhangú.

A képviselőtestület 5 igen szavazattal az alábbi határozatot hozta:

***Tárgy: A lakossági víz- és csatornaszolgáltatás 2016. évi támogatására szóló pályázat benyújtása***

**26/2016. (IV.19.)**

**H A T Á R O Z A T**

Nagyér Község Önkormányzata pályázatot nyújt be, a vízgazdálkodásért felelős miniszter által – a nemzetgazdasági miniszterrel és az emberi erőforrások miniszterével egyetértésben – meghirdetett a Magyarország 2016. évi központi költségvetéséről szóló 2015. évi C. törvény 3. melléklet I. 1. pont szerint a 2016. évi lakossági víz- és csatornaszolgáltatás támogatására vonatkozó pályázati kiírás elnyerésére.

Nagyér Község Önkormányzata a tervezett pályázatot, a pályázati kiírás 1.a) pontjában meghatározott célterületre nyújtja be

A benyújtott pályázat sajátforrás biztosítását nem igényli. Nagyér Község Önkormányzati Képviselőtestülete felhatalmazza Nagyér Község polgármesterét, hogy a pályázat mellékleteit képező nyilatkozatokat tegye meg Nagyér Község Önkormányzata nevében.

Nagyéri Község Önkormányzati Képviselőtestülete megbízza Nagyér Község polgármesterét, hogy állítsa össze a pályázati anyagot és nyújtsa be a pályázati kiírásnak megfelelő módon és időben.

Felelős: polgármester

Határidő: kiírás szerint

* ***Egyebek: ÖNO kirándulásának támogatása***

*Lőrincz Tibor polgármester –* ÖNO kirándulást szervez minden évben, melyet eddig is támogattunk. Az ellátásban részesülök igen alacsony jövedelemmel rendelkeznek, az utat nem igazán tudják megfizetni. Javaslok 30.000 Ft támogatást meghatározni számukra, hogy még tartalmasabb, emlékezetesebb programon tudjanak részt venni. Amennyiben egyetértetek az elhangzott javaslattal, kérem, kézfelnyújtással jelezzétek. Köszönöm, egyhangú.

A képviselőtestület 5 igen szavazattal az alábbi határozatot hozta:

***Tárgy: ÖNO kirándulásának támogatása***

**27/2016. (IV.19.)**

**H A T Á R O Z A T**

Nagyér Község Önkormányzati Képviselőtestülete a nagyéri ÖNO kirándulását 30.000 Ft-tal támogatja.

A támogatás összege az ez évi költségvetésben a pénzmaradvány terhére rendelkezésre áll.

Felelős: polgármester

Határidő: azonnal

Értesül: Csanádalberti Közös Önkormányzati Hivatal pénzügy

*Lőrincz Tibor polgármester –* Amennyiben nincs felvetés és észrevétel, a rendkívüli testületi ülést bezárom.

Kmft.

Lőrincz Tibor Dr. Sarkadi Péter

polgármester jegyző